**OPERA V BAROKU**

**1. Na povezavi** https://4d.rtvslo.si/arhiv/muzikajeto/34955017 **si oglej oddajo Muzikajeto,** skozi katero boš na zabaven način ponovil-a svoje znanje preteklega leta o operi in pevskih glasovih in se naučil-a tudi nekaj novega

**2. Na povezavi** https://eucbeniki.sio.si/gls/3263/index2.html **odpri interaktivni učbenik za glasbo in na strani 108.** Preberi vse o nastanku opere, odpri in preberi zavihek »zanimivosti«, preberi vprašanja in ustno poskusi na njih odgovoriti in na koncu poslušaj vse posnetke.

**3. V zvezek zapiši naslov Opera v baroku.** Na podlagi prebranega besedila v e-učbeniku in na podlagi ogleda oddaje, v zvezek v obliki vprašanj in odgovorov, miselnega vzorca ali kratkega besedila, **zapiši naslednje ugotovitve**:

- V kateri evropski deželi se je rodila opera?
- Kaj je opera?
- Kakšen pomen je imela ta glasbena oblika v obdobju baroka?
- Kako se je opera v baroku razlikovala od opere danes?
- Katere popularne odrske prvine in okrasi so bili na razpolago pri izvedbi baročne opere? - Zapiši imena in priimke petih najpomembnejših baročnih opernih skladateljev.

**4. Prepiši v zvezek naslednje pojme.**

**Operna uvertura** je instrumentalna uvodna skladba v operi.

**Opera seria je resna opera,** ki temelji na izmenjavanju recitativov in arij. Vsebina opere serie nima nobenih komičnih elementov in je zgodovinska ali mitološka.

|  |
| --- |
| **Opera buffa** je komična opera. Vsebina je vzeta iz meščanskega vsakdana. Glasba je preprosta, lahkotna in zabavna. **Tragédie lyrique** je nastala v Franciji. Ima tragično vsebino, ki se večinoma navezuje na  |
| antično grško mitologijo.**Semi-opera** je "pol" peta in "pol" govorjena opera.  |